
รายงานการรับคณะกองยุทธศาสตร์การพัฒนาความเสมอภาคและความเท่าเทียมทางสังคม สำนักงานสภาพัฒนาการเศรษฐกิจและสังคมแห่งชาติ
ศึกษาดูงาน ณ โครงการพัฒนาดอยตุง (พื้นที่ทรงงาน) อันเนื่องมาจากพระราชดำริ
ระหว่างวันที่  5 – 6 สิงหาคม 2562
1. ข้อมูลคณะ
	ที่มาและความสำคัญ
	 ตามที่กองยุทธศาสตร์การพัฒนาความเสมอภาคฯ สนง.สภาพัฒน์ ทำหนังสือถึงผู้อำนวยการศูนย์พัฒนาและเผยแพร่องค์ความรู้เพื่อขอนำทีมงานเข้ามาประชุมเชิงปฏิบัติการร่วมกับโครงการพัฒนาดอยตุงฯ และสมาชิกกลุ่มวิสาหกิจในพื้นที่โครงการฯ เพื่อใช้ประกอบงานวิจัยของกองยุทธศาตร์ฯ ประจำปี 2562
 เนื่องจากการจัดประชุมเชิงปฏิบัติตามที่คณะประสงค์ ทางโครงการพัฒนาดอยตุงฯ ไม่สามารถดำเนินการได้ เนื่องจากต้องมีการเตรียมการเจ้าหน้าที่ส่วนที่รับผิดชอบมาดำเนินกิจกรรม ตลอดจนการนัดหมายชาวบ้านล่วงหน้า ทางส่วนงานมหาวิทยาลัย  ที่มีชีวิตจึงจัดให้เป็นการศึกษาดูงาน

	วัตถุประสงค์
	1. ร่วมพูดคุยแลกเปลี่ยนความคิดเห็นกับเจ้าหน้าที่มูลนิธิแม่ฟ้าหลวงฯ ในพื้นที่โครงการพัฒนาดอยตุงฯ และตัวแทนกลุ่มวิสาหกิจชุมชน
2. เห็นพื้นที่ปฏิบัติงานจริงของวิสาหกิจชุมชน 

	ระดับ
	ความสำคัญ 3 คะแนน คาดหวังว่าจะเป็นพันธมิตรในอนาคต
วัตถุประสงค์ 2 คะแนน เป็นการเรียนรู้เฉพาะเรื่องเกี่ยวกับข้อมูลการรวมกลุ่มวิสาหกิจ
คะแนนรวม 5 คะแนน

	องค์ประกอบ
	คณะ 4 ท่าน ประกอบด้วย
1. น.ส.ศรี ศรีงาม  ผู้เชี่ยวชาญด้านเศรษฐกิจพอเพียงและธนาคารสมอง
2. น.ส.นริสา พิชัยวรุตมะ นักวิเคราะห์นโยบายและแผน ชำนาญการพิเศษ
3. นางรุ่งนภา  เพ็ชรพรหมศร นักวิเคราะห์นโยบายและแผน ชำนาญการพิเศษ
4. น.ส.ชนกสุดา เอี่ยมบริสุทธิ์ นักวิเคราะห์นโยบายและแผน ชำนาญการ 

	เจ้าหน้าที่รับคณะ
	เจ้าหน้าที่รับคณะ ประกอบด้วย
· ผู้ประสานงานและบรรยายหลัก น.ส.พรพิมล ใหม่น้อย
· ผู้ร่วมรับคณะ น.ส.วราภรณ์ ธนะสุริยะเกียรติ

	แหล่งสนับสนุนงบประมาณ
	ส่วนงานมหาวิทยาลัยที่มีชีวิต สนับสนุนค่าใช้จ่ายในการศึกษาดูงาน ด้วยรหัสงาน   916 200 511


2. กำหนดการคณะ
	วัน / เวลา
	กำหนดการ

	วันจันทร์ 5 สิงหาคม 2562

	13:00 - 15:00 น.
	ฟังบรรยายสรุปหัวข้อ “หลักการพัฒนาตามตำราแม่ฟ้าหลวง” โดยนางสาว      พรพิมล ใหม่น้อย เจ้าหน้าที่เผยแพร่องค์ความรู้ เเละ“การดำเนินงานธุรกิจเพื่อสังคมของโครงการพัฒนาดอยตุงฯ” โดยนางสาวมณฑากานต์ ผ่องมณีสุวรรณ ผู้ช่วยผู้จัดการส่วนโครงการพิเศษ ณ ห้องประชุมชั้น 2 หอแห่งแรงบันดาลใจ

	15:00 - 15:30 น.
	ออกเดินทางไปยังโรงงานทอผ้า ศูนย์ผลิตและจำหน่ายงานมือ 

	15:30 - 16:30 น.
	ศึกษาดูงาน ณ โรงงานทอผ้า ศูนย์ผลิตและจำหน่ายงานมือ

	16.30 – 17.00 น.
	ศึกษาดูงานด้านการจัดการสิ่งแวดล้อมของโครงการพัฒนาดอยตุงฯ ณ สำนักงานสิ่งแวดล้อม ศูนย์ผลิตและจำหน่ายงานมือ

	17.00 น.
	เดินทางกลับ

	วันอังคาร 6 สิงหาคม 2562

	

	09:30 - 12:00 น.
	ร่วมพูดคุยกับสมาชิกวิสาหกิจชุมชนผู้เลี้ยงหมูดำ ณ ที่ทำการกลุ่มวิสาหกิจผู้เลี้ยงหมูดำดออยตุง บ้านห้วยไคร้ อำเภอแม่สาย จังหวัดเชียงราย

	12.00 น.
	เดินทางกลับ

ภาพกิจกรรมและประเด็นเรียนรู้

วันที่ 5 สิงหาคม 2562
ประเด็นคำถาม – คำตอบที่สนใจ
	      ที่
	คำถาม
	คำตอบ

	1
	ความหวังของธุรกิจเพื่อสังคมที่โครงการพัฒนาดอยตุงฯ คาดหวังในช่วงเริ่มต้นคือเรื่องใด
	· มีส่วนช่วยให้กลุ่มวิสาหกิจและชาวบ้านมีรายได้เพิ่มขึ้น และสามารถพัฒนาศักยภาพของผลิตภัณฑ์ให้เป็นที่ยอมรับของตลาด

	2
	สินค้าที่วางจำหน่ายในงานสีสันแห่งดอยตุงเป็นแบรนด์ของชาวบ้านหรือแบรนด์ดอยตุง 
	· เป็นแบรนด์ของชาวบ้านและกลุ่มวิสาหกิจบนดอยตุง

	3
	โครงการพัฒนาดอยตุงฯ มีวิธีหาข้อมูลเกี่ยวกับการรวมกลุ่มวิสาหกิจได้อย่างไร
	· อ้างอิงจากการลงพื้นที่สำรวจข้อมูลประจำปีของฝ่ายพัฒนาสังคม
· การเก็บข้อมูลจากร้านค้าที่ร่วมงานสีสันแต่ละปี 

	4
	เมื่อจบงานสีสันแห่งดอยตุง กลุ่มวิสาหกิจหรือชาวบ้านมีช่องทางการขายอย่างไร
	· รับออร์เดอร์จากลูกค้าตรง 
· มีหน้าร้านจำหน่ายในชุมชน
· จำหน่ายสินค้าออนไลน์

	      ที่
	คำถาม
	คำตอบ

	5
	กิจกรรมที่ทำร่วมกับมูลนิธิอภัยภูเบศรคืออะไร
	· การลงพื้นที่สำรวจสมุนไพรในพื้นที่ดอยตุง การสัมภาษณ์หมอประจำชนเผ่า 
· การเก็บองค์ความรู้ร่วมกัน เป้าหมายของความร่วมมือนี้คือในอนาคตดอยตุงจะเป็นแหล่งศึกษาสมุนไพรของประเทศไทย

	6
	ภาคีเครือข่ายที่มูลนิธิแม่ฟ้าหลวงฯ ร่วมงานด้วยปัจจุบันมีหน่วยงานใดบ้าง
	· ยกตัวอย่าง 3 บริษัทใหญ่ๆ ได้แก่
1. บริษัท ปตท. รับซื้อกาแฟดอยตุงเพื่อทำเป็นกาแฟสดในร้านคาเฟ่อเมซอน
2. ธนาคาร ไทยพานิชย์ สนับสนุนงบประมาณนำมาพัฒนาระบบน้ำ และงานด้านการศึกษาของโรงเรียน ในพื้นที่อำเภอแม่ฟ้าหลวง

	7
	เกณฑ์การพิจารณาเครือข่ายวิสาหกิจชุมชนในพื้นที่โครงการพัฒนาดอยตุงฯ มีอะไรบ้าง
	1. มีการรวมกลุ่มผลิตภัณฑ์ใดผลิตภัณฑ์หนึ่งที่สามารถจำหน่ายเป็นสินค้าของชุมชนได้
2. สมาชิกในกลุ่มมีทักษะ ภูมิปัญญาในการผลิตสินค้าหรือผลิตภัณฑ์เป็นทุนเดิม
3. มีความพร้อมและเปิดใจที่จะพัฒนาสินค้าร่วมกับโครงการฯ

	8
	ปัจจัยที่ช่วยให้เครือข่ายวิสาหกิจชุมชนภายใต้การสนับสนุนของโครงการพัฒนาดอยตุงฯ ประสบความสำเร็จคืออะไรบ้าง
	· ร่วมกันออกแบบโลโก้สินค้าและบรรจุภัณฑ์ สร้างวินัยการผลิตสินค้าคุณภาพ
· มีผู้เชี่ยวชาญเฉพาะทางให้คำปรึกษา ลงไปพบปะพูดคุยกับสมาชิก
· ไม่มีนโยบายด้านเงินทุนให้กู้หรือยืม

	9
	ปัจจัยที่ช่วยให้เครือข่ายวิสาหกิจชุมชนภายใต้การสนับสนุนของโครงการพัฒนาดอยตุงฯ มีอะไรบ้าง
	1. การทำงานแบบมีเป้าหมายชัดเจน
2. มีการวางแผน ทำงานเป็นขั้นตอน ต้องทำงานร่วมกับชาวบ้านจริง เพื่อให้ไปถึงเป้าหมายเดียวกัน
3. ให้ความสำคัญกับผู้ปฏิบัติงานทุกขั้นตอน ไม่ทิ้งใครไว้ข้างหลัง
4. การทำงานทุกครั้งต้องมีการถอดบทเรียน เพื่อให้ได้ข้อมูลจริง ไม่ว่ากิจกรรมนั้นจะสำเร็จ หรือไม่สำเร็จ

Mae Fah Luang Foundation Under Royal Patronage





ประเด็นคำถาม – คำตอบที่สนใจ : ไม่มี

วันที่ 6 สิงหาคม 2562



นายเกษม จึงพิชาญวนิชย์   ผู้จัดการโครงการปศุสัตว์ กล่าวถึงการส่งเสริมเลี้ยงหมูเหมยซาน หรือหมูดำ มีวัตถุประสงค์เพื่อลดรายจ่าย เพิ่มรายได้ในครัวเรือนของชาวบ้านพื้นที่โครงการพัฒนา   ดอยตุงฯ และหมูดำเป็นส่วนหนึ่งของการประกอบพิธีกรรมความเชื่อของชนเผ่า 

นายพนมชัย สวัสดิ์เกียรติกุล (เสื้อเชิ้ตสีม่วง) ประธานกลุ่มผู้เลี้ยงหมูดำดอยตุง บอกว่าเข้าร่วมวิสาหกิจชุมชนผู้เลี้ยงหมูดำดอยตุงมาประมาณ 3 ปีแล้ว ปัจจุบันมีหมู 20 ตัว ต้องการเลี้ยงมากกว่านี้ แต่ไม่มีพื้นที่ ด้วยข้อตกลงของโครงการฯ ว่าผู้ที่ต้องการเลี้ยงหมูดำต้องเตรียมคอกให้พร้อมก่อน

นายณัฐกร ชุ่มมงคง (เสื้อคอปกลายน้ำตาล) หัวหน้ากลุ่มผู้เลี้ยงหมูดำเดินตามรอยศาสตร์พระราชา อ.แม่สาย บอกว่าเป็นกลุ่มที่อยู่นอกพื้นที่โครงการพัฒนาดอยตุงฯ แต่มาร่วมวิสาหกิจฯ ได้ เพราะนายอำเภอแม่สายพาคณะมาศึกษาดูงานที่ฟาร์มของตน และต้องการให้เป็นฟาร์มตัวอย่างของเขตอำเภอแม่สาย จึงแนะนำให้รู้จักนายเกษม นายเกษมจึงชวนให้เข้าร่วมเครือข่ายวิสาหกิจฯ ผู้เลี้ยง หมูดำ ปัจจุบันเลี้ยงหมูประมาณ 40 ตัว มีแหล่งอาหารเป็นกล้วยที่ปลูก ปกติจะเพิ่มรำละเอียดและอาหารสำเร็จรูป ในอดีตเลี้ยงหมูดำส่งโรงชำแหละ และเปลี่ยนมาเลี้ยงแบบหมูขุน เนื่องจากราคาขาย   ต่อครั้งกำไรดีกว่า ทุกวันนี้รายได้เป็นที่น่าพอใจ และนอกจากนี้ได้ชวนชาวบ้านในหมู่บ้านเข้ารวมกลุ่มหลายคน 
ประเด็นคำถาม – คำตอบที่สนใจ
	ที่
	คำถาม
	คำตอบ

	1
	การรวมกลุ่มวิสาหกิจฯ ผู้เลี้ยงหมูดำมาจากหน่วยงานใด
	·  ชาวบ้านผู้เลี้ยงหมู และโครงการฯ ร่วมกันคิด

	2
	ตัวเชื่อมระหว่างชุมชนกับเดอะมอลล์คือใคร
	· ทีม SE ทำหน้าที่รับผิดชอบและสนับสนุนงานธุรกิจเพื่อสังคมอยู่แล้ว

	3
	โครงการฯ มีบทบาทต่อวิสาหกิจฯ กลุ่มผู้เลี้ยงหมูดำกับผู้ซื้ออย่างไร
	· สร้างโอกาสให้สมาชิกและผู้ซื้อได้มาเจอกัน โดยโครงการฯ เป็นตัวเชื่อมและให้คำปรึกษา โดยในอนาคตถ้าชุมชนเข้มแข็ง ก็สามารถดำเนินการเองได้ 

	4
	หากเปรียบเทียบโครงการพัฒนาดอยตุงฯ กับวิสาหกิจชุมชนเป็นเหมือนแม่ลูกได้หรือไม่
	· เปรียบเช่นนั้นไม่ได้ ไม่ว่าจะเป็นแม่ลูกหรือพี่น้อง โครงการฯ ให้เกียรติทุกคนเชื่อว่าทุกคนมีศักดิ์ศรีเท่าเทียมกัน ร่วมเรียนรู้ไปด้วยกัน แลกเปลี่ยนกัน

	5
	วิสาหกิจฯ ผู้เลี้ยงหมูดำ มีการแบ่งเป็นกลุ่มย่อยหรือไม่
	· มี 2 กลุ่มย่อย คือ กลุ่มผู้เลี้ยงและกลุ่มแปรรูป

	6
	สมาชิกกลุ่มวิสาหกิจฯ ผู้เลี้ยงหมูดำ เรียนรู้วิธีการบริหารจัดการกลุ่มจากที่หน่วยงานใด
	· ประสบการณ์การรวมกลุ่มผู้ปลูกกาแฟดอยตุง มีรูปแบบบริหารกลุ่มคล้ายๆ กัน
· สังเกตการทำงานของเจ้าหน้าที่ที่ชวนชาวบ้านลงมือทำ เปลี่ยนแปลง ปรับปรุงจนสำเร็จ




นายยุทธนา ชื่นประชานิมิต เป็นราษฎรบ้านสันป่าสัก ต.โป่งผา อ.แม่สาย เข้าร่วมเครือข่ายวิสาหกิจผู้เลี้ยงหมูดำตามรอยศาสตร์พระราชา อ.แม่สาย เมื่อปี พ.ศ.2560 เลี้ยงหมูมากว่า 7-8 ปี   ปัจจุบันมีหมูดำประมาณ 45 ตัว รูปแบบการเลี้ยงจะใช้พืชอาหารสัตว์ในท้องถิ่น บริเวณใกล้เคียงทำสวนข้าวโพดอ่อน จะขอซื้อต้นข้าวโพดที่เก็บเกี่ยวผลผลิตแล้ว มาสับให้หมูกินสดๆ หรือบางครั้งก็เปลี่ยนเป็นต้นกล้วยต้มผสมต้นบอนที่มีในลำห้วยข้างๆ คอกหมู ช่วยลดต้นทุนค่าอาหารสัตว์ ส่วนตลาดจะขายให้พ่อค้าหมูสดในเขตอำเภอแม่สายและหมู่บ้านใกล้เคียงที่เป็นชนเผ่าไปประกอบพิธีกรรม

นางสาวอัญชลี ธำรงทัศนีย์ เป็นราษฎรบ้านผาหมี ต.เวียงพางคำ อ.แม่สาย อยู่ในเขตพื้นที่โครงการพัฒนาดอยตุงฯ เลี้ยงหมูมา 20 ปี เรียนรู้วิธีการเลี้ยงหมู ทำคลอดหมู ฉีดวัคซีนและรักษาอาการป่วยเบื้องต้นได้จากทีมปศุสัตว์ดอยตุง หมูที่เลี้ยงปัจจุบันมี 56 ตัว แบ่งเลี้ยงที่บ้าน 20 ตัวและเลี้ยงที่สวนอีก 36 ตัว มีทั้งตัวผู้และตัวเมีย ส่วนใหญ่จะเลี้ยงเพื่อจำหน่ายให้โรงชำแหละที่แม่สายและเชียงราย มีผู้มารับซื้อถึงที่ รายได้จากการเลี้ยงหมูสามารถส่งลูกไปเรียนมหาวิทยาลัยในประเทศออสเตรเลีย และครอบครัวก็มีความมั่นคงดีกว่าอดีต นับถือรายได้จากการเลี้ยงหมูดำเป็นรายได้หลักของครอบครัว
ประเด็นคำถาม – คำตอบที่สนใจ : ไม่มี

น.ส.พรพิมล จนท.เผยแพร่องค์ความรู้ บรรยายหลักการพัฒนาตามตำราแม่ฟ้าหลวง 





นางสาวมณฑากานต์ ผ่องมณีสุวรรณ ผช.ผส.โครงการพิเศษ บรรยายการดำเนินงานธุรกิจเพื่อสังคม








นายธนพงศ์ ผู้จัดการส่วนสิ่งแวดล้อม บรรยายเรื่องการจัดการขยะและปัญหาสิ่งแวดล้อมของโลกในปัจจุบัน  





นางคำ ผู้ช่วยหัวหน้าโรงงานทอผ้า เล่าประวัติส่วนตัวก่อนมาทำงานที่โรงงานทอผ้า  





ประธานกลุ่มวิสาหกิจผู้เลี้ยงหมูดำในพื้นที่ดอยตุงและนอกพื้นที่ ร่วมพบปะคณะ





นายเกษม ผู้จัดการโครงการปศุสัตว์ เล่าความเป็นมาของการรวมกลุ่มวิสาหกิจหมูดำ  





น.ส.อัญชลี สมาชิกกลุ่มฯ ผู้เลี้ยงหมูดำดอยตุง เลี้ยงที่บ้านผาหมี   





นายยุทธนา สมาชิกกลุ่มฯ ผู้เลี้ยงหมูดำตามรอยศาสตร์พระราชา อ.แม่สาย   

